Document ID: 32014R0217

UREDBA KOMISIJE (EU) št. 217/2014
z dne 7. marca 2014
o spremembi Uredbe (ES) št. 2073/2005 v zvezi s salmonelo v klavnih trupih prašičev
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 852/2004 z dne 29. aprila 2004 o higieni živil (1) in zlasti člena 4(4) Uredbe,
ob upoštevanju naslednjega:
(1)
Uredba Komisije (ES) št. 2073/2005 (2) določa mikrobiološka merila za nekatere mikroorganizme in izvedbena pravila, ki jih morajo upoštevati nosilci živilske dejavnosti pri izvajanju splošnih in posebnih higienskih zahtev iz člena 4 Uredbe (ES) št. 852/2004, zlasti proizvodno higiensko merilo za salmonelo v klavnih trupih prašičev z namenom nadzora nad kontaminacijo med zakolom.
(2)
Evropska agencija za varnost hrane (EFSA) je 3. oktobra 2011 sprejela znanstveno mnenje o ogroženosti javnega zdravja, ki ga bo podprla tudi inšpekcija (prašičjega) mesa (3). Znanstveno mnenje salmonelo izpostavlja kot visok faktor tveganja za javno zdravje, ki je povezan z uživanjem prašičjega mesa, in priporoča preprečevanje kontaminacije prašičjih trupov s salmonelo. EFSA med drugim priporoča poostritev proizvodnega higienskega merila za salmonelo v klavnih trupih prašičev.
(3)
Za zmanjšanje razširjenosti salmonele v klavnih trupih prašičev je treba v skladu z določbami Uredbe Komisije (EU) št. 218/2014 z dne 7. marca 2014 o spremembi prilog k uredbama (ES) št. 853/2004 in (ES) št. 854/2004 Evropskega parlamenta in Sveta ter Uredbi Komisije (ES) št. 2074/2005 (4), poostriti higienski nadzor med zakolom, kar naj bi posledično zmanjšalo število pozitivnih vzorcev.
(4)
Med zahtevami, ki jih določa Uredba, je prilagoditev obstoječih praks za nosilce živilske dejavnosti. Zato je primerno dopustiti odlog začetka uporabe te uredbe.
(5)
Uredbo (ES) št. 2073/2005 bi bilo zato treba ustrezno spremeniti.
(6)
Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala -
SPREJELA NASLEDNJO UREDBO:
Člen 1
V poglavju 2 Priloge I k Uredbi (ES) št. 2073/2005 se vrstica 2.1.4 nadomesti z naslednjim:
„2.1.4
Klavni trupi prašičev
Salmonella
50 (5)
3 (6)
Odsotnost v preiskovanem območju klavnega trupa
EN/ISO 6579
Klavni trupi po obdelavi, vendar pred ohlajevanjem
Izboljšanje higiene klanja in ponovna ocena postopkov nadzora, izvora živali in ukrepov za biološko varnost na posestvu izvora“
Člen 2
Ta uredba začne veljati dvajseti dan po objavi v Uradnem listu Evropske unije.
Uporablja se od 1. junija 2014.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. marca 2014

Labels: 0
17
6